谒，起钦斥之，失当道欢，仅迁常州府同知。郡诸生曹伯桢以贫爲其妻父所嫌，不与婚致讼，起钦见伯桢文曰：此不久于诸生者，而嫌贫耶！即日命鼓吹列花烛堂上，与其女至交拜，归曹生家，不数年，伯桢果成进士。二十六年升刑部员外郎，转郎中，恤刑福建，明孝妇冤。三十一年升宁国府知府，以病归，数月卒。先是，起钦官福宁，父禹孝以诸生就养，暮抵驿舍，有跪舆次进五百金者，云以某事求直也。禹孝叱之去。前后郡守延赴宾筵，凡八车盖，所经街巷坐者必起立曰：史封君也。着有《太姥志》一卷。